Dr Buontempo qal li dan hu l-ewwel ftehim li qatt ġie ffirmat fuq bazi ta’ tlett snin, għax il-Gvern jemmen fir-rwol tal-isport fis-soċjetà tagħna u permezz ta’ dan il-ftehim ser ikun qed jassisti lill-Kumitat Olimpiku Malti biex ikun jista’ jippjana l-attivitajiet tiegħu sas-sena 2016 meta se jsiru l-logħob olimpiċi. Dan il-ftehim se jwassal ukoll biex anke l-atleti jkunu jistgħu jagħmlu l-preparamenti meħtieġa. Din kienet it-12-il edizzjoni tal-MOC Awards fejn fost l-oħrajn kien hemm it-tim nazzjonali tal-pool, il-bowlers Sue Abela u Justin Caruana Scicluna u t-tiratur William Chetcuti jirbħu l-aktar unuri prestiġjużi.